
SC2017-31989/19.12.2017
RAPORT DE SPECIALITATE
privind asumarea de către Consiliul Local a  Municipiului Timisoara a Protocolului de predare – primire a imobilelor cu destinatia de săli şi grădini de spectacol cinematografic din Municipiul Timişoara, încheiat între R.A.D.E.F. „ RomâniaFilm ” şi Municipiul Timişoara 

Având în vedere Expunerea de motive nr.SC2017- 31988/19.12.2017 a Primarului Municipiului Timişoara şi Proiectul de hotărâre privind asumarea Protocolului de Predare – Primire care are ca obiect predarea-primirea imobilelor cu destinatia de săli şi grădini de spectacol cinematografic, situate in Municipiul Timisoara, încheiat între R.A.D.E.F. „ RomâniaFilm ” şi Municipiul Timişoara;
În prezent, imobilele cu destinaţia de săli şi grădini de spectacol cinematografic din Municipiul Timişoara se află în domeniul privat al statului român , în administrarea Regiei Autonome de Distribuţie şi Exploatare a Filmelor  „ RomâniaFilm ” Bucureşti., cu activele, pasivele şi personalul aferent.
      În conformitate cu:
1. Punctul 8 al articolului unic din Legea nr. 303/2008, privind aprobarea Ordonanţei de urgenţă a Guvernului nr. 7/2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia.

2. Dispoziţiile Sentinţei Civile nr. 58/27.02.2015, pronunţată de Curtea de Apel Timişoara, definitivă prin Decizia Civilă nr. 122/20.01.2017 a Înaltei Curţi de Casaţie şi Justiţie, păronunţată în dosarul nr. 5250/30/2014, în sensul predării sălilor şi grădinilor de spectacol cinematografic din Municipiul Timişoara,
lista imobilelor cu destinatia de săli şi grădini de spectacol cinematografic care trebuie preluate de Municipiul Timişoara, cuprinde:
A. Cinematograf ARTA, situat în str.Văcărescu nr. 18;
B. Gradina de vara ARTA – situată în str.Văcărescu nr. 18;
C. Cinematograf DACIA, situat în str. Burebista, nr.7;
D. Cinematograf TIMIŞ, situat în Piaţa Victoriei, nr.7;
E. Cinematograf FREIDORF, situat în str. N. Andreescu, nr. 97;
F. Cinematograf UNIREA, situat în str. Mureş, nr. 3;
G. Cinematograf  VICTORIA, situat în  str. C. Porumbescu, nr. 2 – Pţa N. Bălcescu, nr. 7-8;
H. Cinematograf FRATELIA, situat în str. Izlaz nr. 40.
Pentru realizarea procesului de predare-primire a imobilelor mentionate, prin Dispoziţia 
Primarului Municipiului Timişoara nr. 634/17.05.2017, s-a constituit Comisia de preluare a imobilelor.
       Prin Decizia nr.65/07.12.2017 a fost desemnata Comisia de predare-preluare a imobilelor din partea R.A.D.E.F. „ RomâniaFilm ”.

Intre R.A.D.E.F. „ RomâniaFilm ” şi Municipiul Timişoara a fost încheiat Protocolul de predare – primire a imobilelor cu destinaţia de cinematografe situate în Municipiul Timişoara, inregistrat cu nr. SC 2017 – 30832/08.12.2017, care cuprinde conditiile generale de predare-primire, din care evidentiem:

· imobilele preluate de catre Municipiul Timisoara vor fi trecute din domeniul privat al statului, 
administrate de  R. A. D. E. F.  „Româniafilm”, în domeniul public al Municipiului Timişoara şi administrarea Consiliului Local al Municipiului Timişoara, ulterior asumării protocolului de către Consiliul Local.

· bunurile mobile (mijloace fixe şi obiecte de inventar), înscrise în inventarul fiecărui 
· cinematograf sau grădină de spectacol cinematografic, vor trece în proprietatea privată a Municipiului Timişoara şi în administrarea Consiliului Local al Municipiului Timişoara.
· personalul aferent acestor cinematografe va fi preluat de către Municipiul Timişoara odată cu 
preluarea acestora.
In perioada 11-14.12.2017 cele doua comisii desemnate de cele doua parti au efectuat identificarea in teren a imobilelor efectuand si inventarierea faptica a acestora. Au fost intocmite fise tehnice, liste de inventar, ca parti ale proceselor verbale de predare-primire pentru fiecare imobil in parte.Avand in vedere ca Procesele verbale ale imobilelor contin indicatori tehnici si economici, cu privire la activul, pasivul, personalul aferent care trebuie sa fie preluate de catre Municipiul Timisoara, in lipsa documentelor economice si de personal justificative, nu s-au putut semna procesele verbale de catre Comisia Municipiului Timisoara.

In urma analizei documentelor puse la dispozitie de RADEF comisia consultand compartimentele de specialitate din Primarie a stabilit ca va solicita catre RADEF sa puna la dispozitie documente economice si de personal certificate, respectiv: balanta de verificare aferenta imobilelor, listele de inventar si  fisele mijloacelor fixe, situatii detaliate  a furnizorilor, documente de personal, in baza carora se vor stabili  valorile activului si pasivului cat si personalul preluat.

Prin preluarea acestor cinematografe se doreşte în primul rând reabilitarea lor în vederea asigurării funcţionalităţii acestor spaţii, conform prevederilor legale în vigoare şi includerii  acestora în cadrul agendei sociale şi culturale a Municipiului Timişoara, prin asigurarea şi desfăşurarea  de activităţi socio-culturale corespunzătoare, la un nivel ridicat de calitate, care să satisfacă nevoile comunităţii locale, care in parte au fost incluse in Programul TM 2021-Timisoara Capitala Europeana a Culturii .
Avand in vedere cel prezentate propunem proiectul de hotarare privind asumarea de către Consiliul Local a  Municipiului Timisoara a Protocolului de predare – primire a imobilelor cu destinatia de săli şi grădini de spectacol cinematografic din Municipiul Timişoara,încheiat între R.A.D.E.F. 

„ RomâniaFilm”şi Municipiul Timişoara, care va cuprinde: 

1. Se asuma de către Consiliul Local al Municipiului Timisoara Protocolul de predare – primire, inregistrat cu nr. SC 2017 – 30832/08.12.2017, încheiat între R.A.D.E.F. „ RomâniaFilm” şi Municipiul Timişoara,  care are ca obiect predarea-primirea imobilelor cu destinatia de săli şi grădini de spectacol cinematografic, situate in Municipiul Timisoara, conform Anexei nr.1 la hotarare;

2.(1) Odata cu preluarea imobilelor cu destinatia de săli şi grădini de spectacol cinematografic, prevazute la Art.1 din Protocolul de predare-primire, se preia si personalul aferent,  conform Anexei nr.2 la prezenta hotarare;

(2) Predarea-preluarea personalului se va efectua in baza documentelor de personal solicitate de catre Municipiul Timisoara si puse la dispozitie de R.A.D.E.F. „RomâniaFilm”, cu respectarea prevederilor Legii nr.53/2003-Codul muncii, cu modificarile si completarile ulterioare. Procesul verbal de predare-
primire a  personalului –anexa la Protocol, va fi supus asumarii de catre Consiliul Local al Municipiului Timisoara.

3. Procesele verbale de predare-primire a  imobilelor cu destinatia de săli şi grădini de spectacol cinematografic-anexe la Protocol, care contin indicatori tehnici si economici, se vor incheia pentru fiecare imobil in parte, urmand a fi supuse asumarii de catre Consiliul Local al Municipiului Timisoara.
Drept pentru care inaintam plenului Consiliului Local proiectul de hotarare cu anexele aferente.
PT. ŞEF BIROU SPORT - CULTURĂ,                                  CONSILIER,
MIHAI  COSTA                                                                       DANIEL CORAŞ

